**Gazdasági, Műszaki, Jogi, Környezetvédelmi Bizottság**

**ELŐTERJESZTÉS**

Kisbér Város Önkormányzat Képviselő-testülete

**2024. szeptember 12-ei** ülésére

Tárgy: AvEnGarde kérelem – versenyrendezési- és edzés helyszín

**Tisztelt Képviselő-testület!**

Az AvEnGarde VSE a mellékelt megkeresését küldte, melyben hozzájárulásunkat kérik ahhoz, hogy versenyhelyszínként a Zsivótzky Gyula Sportcsarnokot használhassák az alábbi időpontokban:

szeptember 21.

november 09.

január 18. vagy 25.

február 22-23.

március 22-23.

május 31-június 01.

Továbbá edzéseket szeretnének tartani keddenként 16-18 óra között, szerdánként 17-19 óra között és péntekenként 16-18 óra között.

Fülöp Zsolttal az időpontokat egyeztették, ezen időpontokban a csarnok használatát tudjuk a részükre biztosítani.

A korábbi versenyidőszakra a 232/2023. (IX.14.) KVÖKt. határozatban nettó 12.000,- Ft. + áfa / óra díjon biztosították az egyesületnek a sportcsarnok használatát.

Az edzések megtartásáért nem szoktunk az egyesületektől pénzt kérni, ezzel is a sportot, a helyiek mozgását szoktuk támogatni, így az edzések időpontja kapcsán csak a különböző csoportok edzéseinek időpontját szoktuk összehangolni. Ez megtörtént.

Javasoljuk engedélyezni az AvEnGarde VSE-nek, hogy a sportcsarnokban a megjelölt időpontokban a versenyeit megtarthassa. A sportcsarnok használatáért fizetendő díj mértékét nem javasoljuk módosítani.

A téli időszak tekintetében javaslom az egyesület figyelmét felhívni arra, hogy lehetséges, hogy megszorítások lesznek a sportcsarnok hasznosítása kapcsán.

Kisbér, 2024. szeptember 6.

 Andrási Tamás s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

az AvEnGarde VSE részére országos versenyek megtartására a Zsivótzky Gyula Sportcsarnok használatát nettó 12.000, - Ft. + áfa / óra bérleti díjon biztosítja az egyesület által megjelölt időpontokban. Az edzések megtartásához a sportcsarnok használatát térítés mentesen biztosítja.

felhívja az egyesület figyelmét arra, hogy a téli időszakban a sportcsarnok használatában korlátozások kerülhetnek bevezetésre.

utasítja a Kisbéri Közös Önkormányzati Hivatalt a fentiek szerinti szerződés előkészítésére és felhatalmazza a város polgármesterét annak aláírására.

utasítja Fülöp Zsoltot, hogy az AvEnGarde VSE-vel az versenyidőpontokat egyeztesse, a sportcsarnok használatot tegye lehetővé.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző

 Fülöp Zsolt sportszervező